CELEX: 62016TB0078
Language: el
Date: 2016-09-16 00:00:00
Title: Υπόθεση T-78/16: Διάταξη του Γενικού Δικαστηρίου της 16ης Σεπτεμβρίου 2016 — Sartour κατά Κοινοβουλίου (Δημόσιες συμβάσεις παροχής υπηρεσιών — Σύμβαση παραχωρήσεως με αντικείμενο την τροφοδοσία σε κτήριο το οποίο στεγάζει υπηρεσίες του Κοινοβουλίου — Απόρριψη της προσφοράς υποψηφίου και ανάθεση της εκτελέσεως της συμβάσεως σε άλλον υποψήφιο — Ακύρωση του διαγωνισμού — Κατάργηση της δίκης)

7.11.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 410/21
            
         Διάταξη του Γενικού Δικαστηρίου της 16ης Σεπτεμβρίου 2016 — Sartour κατά Κοινοβουλίου
   (Υπόθεση T-78/16) (1)
   
   ((Δημόσιες συμβάσεις παροχής υπηρεσιών - Σύμβαση παραχωρήσεως με αντικείμενο την τροφοδοσία σε κτήριο το οποίο στεγάζει υπηρεσίες του Κοινοβουλίου - Απόρριψη της προσφοράς υποψηφίου και ανάθεση της εκτελέσεως της συμβάσεως σε άλλον υποψήφιο - Ακύρωση του διαγωνισμού - Κατάργηση της δίκης))
   (2016/C 410/29)
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα: Sartour (Μπέβερεν, Βέλγιο) (εκπρόσωπος: M. Cherchi, δικηγόρος)
   
      Καθού: Ευρωπαϊκό Κοινοβούλιο (εκπρόσωποι: Z. Nagy και S. Toliušis)
   
      Αντικείμενο
   
   Αίτημα, βάσει του άρθρου 263 ΣΛΕΕ, για την ακύρωση, αφενός, της αποφάσεως του Ευρωπαϊκού Κοινοβουλίου, της 18ης Δεκεμβρίου 2015, με την οποία απορρίφθηκε η προσφορά που υπέβαλε η προσφεύγουσα στο πλαίσιο του διαγωνισμού 06B40/2015/M073, για τη σύναψη συμβάσεως παραχωρήσεως με αντικείμενο την τροφοδοσία μεσογειακού τύπου στο κτήριο Altiero Spinelli του Ευρωπαϊκού Κοινοβουλίου στις Βρυξέλλες, και, αφετέρου, της «αποφάσεως» με την οποία το Κοινοβούλιο ανέθεσε την εκτέλεση της εν λόγω συμβάσεως παραχωρήσεως σε άλλον υποψήφιο.
   
      Διατακτικό
   
   Το Γενικό Δικαστήριο διατάσσει:
   
               1)
            
            
               Παρέλκει πλέον η απόφανση επί της προσφυγής.
            
         
               2)
            
            
               Καταδικάζει το Ευρωπαϊκό Κοινοβούλιο στα δικαστικά έξοδα.
            
         
      (1)  EE C 118 της 4.4.2016.